Kľúč pre dvoch

***Kľúč pre dvoch*** (v orig. prepise *Key for Two*) je britská divadelná hra, napísaná v&nbsp;piatich dejstvách ako jediné spoločné dielo Johna Chapmana a Davea Freemana. Jej scénické spracovanie obdržalo v&nbsp;rámci svojho žánru nomináciu na ceny Laurencea Oliviera, vtedy známych pod&nbsp;ich historickým názvom – Society of West End Theatre Awards (1982). 

Aj keď na slovenských javiskách zatiaľ nebola uvedená, frašku pre ČST Bratislava v&nbsp;roku 1989 zinscenoval Karol Strážnický. 

V susednom Česku bol titul ako taký zaradený len do repertoárov nezávislých činoherných súborov bez stálej scény; z najznámejších napríklad zaniklé divadlo Pavla Trávníčka Skelet a pod aliasom *Postel pro tři* (2000). Výhradne v poľskom jazyku, presnejšie ako *Prywatnu kliniku* (2021), ju pre zmenu uviedlo tamojšie Těšínske divadlo. 

## Postavy
* **Harriet** – rozvedená žena, bývalá manželka Boba (al. „správkyňa súkromného sanatória“)
* **Gordon** – chovateľ kuriat a majiteľ reklamnej agentúry (al. „Richard“ a „pacient“)
* **Alec** – obchodník s rybami z Grimsby (al. „šialený Bob z Peru“ a „pacient“)
* **Anne** – Harrietina dlhoročná kamarátka (al. „vrchná sestra“)
* **Richard** – veterinár a Annin manžel (al. „lekár“)
* **Magda Feroeová** – Gordonova manželka
* **Mildred Baltorpová** – Alecova manželka

## Divadelné produkcie
náhľad|upright=1.1|Royal Theatre vo Windsore zaradilo hru do svojho repertoáru ako prvé (1981).
Svetovú premiéru hra absolvovala 24. novembra 1981, a&nbsp;to na javisku Theatre Royal v berkshirskom Windsore. V&nbsp;réžii Dennisa Ramsdena, ústrednú rolu vtedy popri Patrickovi Cargillovi (Gordon), Glynovi Houstonovi (Alec) a&nbsp;Barbare Murrayovej (Anne) stvárnila Moira Listerová (Harriet). V provinčnom mestečku sa však uvádzala iba necelé tri týždne. Po polročnej odstávke i preobsadení dvoch vedľajších postáv (Magdy a Mildred), titul v&nbsp;reprodukcii Triumph Apollo Productions celé leto hosťoval formou zájazdovej inscenácie v&nbsp;metropolách ako boli Nottingham, Oxford, Guildford, Plymouth, Richmond, Brighton či Croydon. V pôvodnej zostave napokon zakotvil až v&nbsp;hlavnom meste.

Svoj londýnsky debut zahájila 8. septembra 1982 vo Vaudeville Theatre so&nbsp;sídlom vo Westminsteri, kde sa úspešne hrala po celú nadchádzajúcu sezónu.  V zastúpení West End scény bola navyše nominovaná na výročnú cenu Society of West End Theatre, dnes známu ako tzv. „Oliviery“, čoby Komédia roka (1982).

Vo Francúzsku bola fraška naštudovaná parížskym Théâtre de la Renaissance pod vedením Jean-Paula Cisifea. S premiérou 8. októbra 1988 a pod názvom *Une clef pour deux*, hlavné postavy v&nbsp;tamojšej adaptácii zosobnili Micheline Daxová, Christian Alers a Guy Grosso (známy z&nbsp;častej spolupráce s Funèsom). Z&nbsp;predstavenia neskôr miestna televízia odvysielala videozáznam.    

## Televízna adaptácia

Na Slovensku hru pre Hlavnú redakciu zábavných programov ČST Bratislava v roku 1989 prepísal Miloš Ruppeldt a&nbsp;dramaturgicky spracoval Vlado Sýkora. Réžie zinscenovanej predlohy sa ujal Karol Strážnický a hlavnú ženskú postavu po boku Štefana Kožku, Ivana Romančíka či Marty Sládečkovej stvárnila Ivona Krajčovičová.

### Obsadenie
* Ivona Krajčovičová ako Harriet 
* Štefan Kožka ako Gordon 
* Ivan Romančík ako Alec 
* Marta Sládečková ako Anne 
* Vladimír Durdík ako Richard
* Iveta Kožková ako Magda Feroeová
* Božidara Turzonovová ako Mildred Baltorpová

### Štáb a tvorcovia
* Preklad a scenár:  Miloš Ruppeldt
* Dramaturg: Vlado Sýkora
* Scénický výtvarník: Dušan Seliga
* Kostýmová výtvarníčka: Ľubica Jariabková
* Zvuk: Miroslav Pisarčík
* Strih: Samuel Fontányi
* Kamera: Miroslav Mižialko (hlavný kameraman) / Vladimír Ďurčanský / Tibor Donoval / Miroslav Rosina / Igor Gregorovič
* Asistentka réžie: Soňa Zemanová
* Réžia: Karol Strážnický

## Poznámky


## Referencie

## Externé odkazy

; Predloha a divadelné produkcie
* ''Key for Two'' v knižnici Google Books 
* ''Key for Two'' v knižnici Internet Archive 
* ''Klíč pro dva'' český preklad diela v databáze Dilia 
* ''Une clef pour deux'' divadelný záznam hry na YouTube 

; TV adaptácia
* ''Kľúč pre dvoch'' na oficiálnych stránkach RTVS
* 
* ''Kľúč pre dvoch'' na TV-archív.sk
* ''Kľúč pre dvoch'' na Filmer.cz
* 

Kategória:Knihy z 1983
Kategória:Britské divadelné hry
Kategória:Televízne filmy
Kategória:Filmy z 1989
Kategória:Filmy podľa názvu